দুর্গাপুরে কাণ্ডে দোষীদের শাস্তি দিতে মমতার কাছে আর্জি ওড়িশার মুখ্যমন্ত্রীর

কলকাতা: দুর্গাপুরে গণধর্ষিতা (Durgapur Gang Physical Assault) হয়েছেন ডাক্তারির এক পড়ুয়া ছাত্রী। ওই পড়ুয়া ওড়িশার বাসিন্দা। সেই আবহেই শনিবার সন্ধ্যায় ওড়িশার মুখ্যমন্ত্রী মোহনচরণ মাঝির (Orissa CM Mohan Charan Majhi) সচিবালয় সমাজমাধ্যমে পোস্ট করে বাংলার মুখ্যমন্ত্রী মমতা বন্দ্যোপাধ্যায়কে (Mamata Banerjee) দোষীদের বিরুদ্ধে কড়া ব্যবস্থা নেওয়ার আর্জি জানিয়েছে।

দুর্গাপুরের বেসরকারি মেডিক্যাল কলেজের দ্বিতীয় বর্ষের পড়ুয়া ‘নির্যাতিতা’ তরুণী ওড়িশার জলেশ্বরের বাসিন্দা। শুক্রবার সন্ধেবেলা ক্যাম্পাসের বাইরে খাবার খেতে বেরিয়েছিলেন ওই ডাক্তারি পড়ুয়া। ফেরার পথে ধর্ষণ করা হয় তাঁকে, এমনটাই অভিযোগ উঠে এসেছে। হাসপাতালে ভর্তি রয়েছেন নির্যাতিতা। ঘটনায় দুর্গাপুরের ওই মেডিক্যাল কলেজ হাসপাতালের কাছ থেকে রিপোর্ট তলব করেছে স্বাস্থ্যভবন। রাজ্যের স্বাস্থ্য-শিক্ষা অধিকর্তার কাছে রিপোর্ট জমা দিতে হবে সংশ্লিষ্ট মেডিক্যাল কলেজ হাসপাতালকে। এই ঘটনায় যে বন্ধুর সঙ্গে তরুণী বেরিয়েছিলেন, তাঁকে আটক করে জিজ্ঞাসাবাদ করছে পুলিশ।

আরও পড়ুন: দুর্গাপুর কাণ্ডে হাসপাতালের থেকে রিপোর্ট তলব স্বাস্থ্যভবনের

গণধর্ষণের অভিযোগ পেয়েই মমতা বন্দ্যোপাধ্যায়ের দ্বারস্থ হলেন ওড়িশার মুখ্যমন্ত্রী মোহন চরণ মাঝি। ওড়িশার মুখ্যমন্ত্রীর সচিবালয় এক্স হ্যান্ডলে পোস্ট করা এক বার্তায় মমতাকে ট্যাগ করে লেখা হয়েছে, ‘দুর্গাপুরে এক ওড়িয়া ছাত্রীর উপর সংঘটিত নৃশংস গণধর্ষণের ঘটনায় গভীর বেদনা প্রকাশ করেছেন এবং কঠোর ভাবে নিন্দা করেছেন মুখ্যমন্ত্রী মোহনচরণ মাঝি। এমন স্পর্শকাতর বিষয়ে দোষীদের কঠোরতম শাস্তির আমি বাংলার মুখ্যমন্ত্রী মমতা বন্দ্যোপাধ্যায়ের কাছে আর্জি জানাচ্ছি। যথাযথ আইনানুগ ব্যবস্থা তিনি নেবেন বলেই ভরসা রাখি।

অন্য খবর দেখুন